अनामांकित बालिकाओं का सर्वे कर विद्यालयों से जोड़ा जाएगा
भास्कर संवाददाता | चित्तौड़गढ़
उडानअभियान में गुणवत्तापूर्ण सर्वे को लेकर सभी ब्लाकों में प्रशिक्षण चल रहे हैं। अब सर्वें कार्य के विस्तृत कार्यक्रम के जरिए शीघ्र ही जिले की अनामांकित बालिकाओं को चिह्नित कर गुणवत्तापूर्ण शिक्षा से सीधे जोड़ने पर काम होगा।
यह जानकारी उड़ान अभियान की पंचायत समिति सभागार में आयोजित जिला स्तरीय समीक्षा बैठक में संबंधित अधिकारियों ने दी उपस्थितों को दी। जिला प्रषासन का तकनीकी सहयोग दे रही एनजीओ एज्युकेट गर्ल्स की प्रतिनिधि डाॅ. पल्लवी ने क्षेत्र में किए गए अभ्यास सर्वे को लेकर मास्टर ट्रेनरों से अनुभव सांझा किए। इस दौरान आई विभिन्न समस्याओं के समाधान के प्रयास किए गए। एमटी ललित राव के द्वारा फील्ड में रही परेशानियों और उसको और बेहतर बनाने के सुझाव भी दिए गए। बैठक को संबोधित करते हुए डीईओ माध्यमिक राधेश्याम शर्मा ने प्रशिक्षण में अनुपस्थित प्रशिक्षणार्थियों को लेकर चिंता व्यक्त की। उन्होंने अनुपस्थित कार्मिकों के लिए प्रशिक्षण कार्यक्रम को तय करते हुये इसके शीघ्र क्रियान्वयन करने के आदेश दिए। एडीईओ प्रारंभिक गणेशदास वैष्णव ने गाउंड लेवल पर आने वाले समस्याओं के निदान के उपाय बताए तथा सर्वे कार्यक्रम की विस्तार से जानकारी दी। डीईओ प्रारंभिक जगदीश पालीवाल ने कहा कि उड़ान का काम चुनौतीपूर्ण होने के साथ हमारी सामाजिक प्रतिबद्धता से भी जुड़ा हुआ है। बालिका शिक्षा को सशक्त कर हम समाज का आगे ले जाने का काम भी कर रहे है जो हमारी प्रशासनिक कार्य के साथ व्यक्तिगत जिम्मेदारी भी है। एडीईओ माध्यमिक शांतिलाल सुथार ने बैठक के विभिन्न बिंदुओं पर तथ्यात्मक विश्लेषण रखते हुए बैठक में आई समस्याओं का समाधान किया। उड़ान की जिला मानिटरिंग सेल के प्रभारी आलोक सिंह राठौड़ ने सभी ब्लाॅक स्तर पर उड़ान सेल के सुचारू गठन और कार्य करने की बात कही। समीक्षात्मक बैठक में रमसा के एडीपीसी सत्यनारायण शर्मा, एसएसए के एडीपीसी राजेन्द्र शर्मा, बीईईइों, नोडल प्रधानाचार्य सहित उडान की जिला टीम के सदस्य उपस्थित थे।
चित्तौड़गढ़. उडान अभियान की समीक्षा बैठक के दौरान उपस्थित विभागीय अधिकारी।
hin_Deva npi_Deva hin_Deva hin_Deva hin_Deva